"Аицлабрақәа еиҿкаан 2010 шықәса рзы Сидатәи абжьаратә школ аушьҭымҭацәа рхатә џьабаала, рхатә ԥарала. Уажәы ԥшь-школк еицлабуан. Командацыԥхьаӡа 15-15-ҩык ахәыҷқәа ыҟан. Дара зегьы ибзиан рхы аадырԥшит, иаҳҭахуп егьырҭ ашколқәа рыбжьара аицлабрақәа ас еиԥш имҩасларц", - ҳәа еиҭалҳәеит Џьопуаԥҳа.
Гал араион Сида ақыҭа абжьаратә школ адиректор илҳәеит иахьа ашколтә ԥсҭазаашьаҿы ирымоу ауадаҩрақәа, насгьы цхыраарас ироуа атәы.
"Араионтә школқәа ирыгу рацәоуп, аха иахьынӡауала ҳаицхыраараны аус ҳурҭә еиԥш ҳаҿуп. Арҵагатә шәҟәқәа рыла ҳаиқәшәоуп. Ҳашкол ахаҭа аремонт аҭахны иҟан, ҳхатә џьабаала ԥсыхәак ахьынӡамаз иҟаҳҵеит. Ашколтә маҭәахәқәа иҳәынҭқарратәым жәларбжьаратәи ахеилакқәа иҳазнаргеит – апартақәа, арҵаҩцәа зхатәо уҳәа. Убасҟан иҳазнаргеит аспорт иадҳәалоу амаругақәа зегьы. Иҳамоуп аспорт узаҽыҟауҵар ахьалшо аҭыԥгьы", - ҳәа азгәалҭеит Џьопуаԥҳа.
Аиҿцәажәара шәазыӡырҩыр шәылшоит аудиофаил аҿы.